Kò pẹ́ púpọ̀ lẹ́hìn èyí tí àkúté kan ń rékọjá, ìrọ́jú ni mo sì fi mọ̀ pé èkúté ni, nítorí ibi tí mo wà jìnnà si ìsàlẹ̀, ohun gbogbo sì kéré gidigidi. Mo ké sí i, mo ní Èkúté ò! Òun náà sì dáhùn, ó ní, Ta ní ń pe èmi èkúté, èmi èrò inú igbó, èmi èrò inú aginjù, èmi tí mò ń bá ayé mi kiri láàárin ìtàkùn àti igi? Èmi náà sì fèsì mo wí pé: Èmi Olówó-ayé ni mo ń pè ọ́, Èmi ọmọ Akọ̀wédìran, èmi ọdẹ aperin, ọkọ Àjẹ́dìran, ẹni tí ó wáá ṣe ọdẹ nínú igbó, tí ìwọ bá téńté lórí igi. Jọ̀wọ́ ràn mi lọ́wọ́ èkúté ti ń ṣiré kiri; kò sí ẹni tí ó kéré níwájú Ọlọ́run Ọba àfi alábòsí ènìyàn tí ó pe o olè ki ó wáá jà tí ó lọ tún lọ wí fún olókko kí ó wáá ṣọ́ oko, olóko dúpẹ́ olè dúpẹ́ bẹ́ẹ̀ ni ìdájọ́ alábòsí di ọ̀run alákeji. Ìwọ èkúté Igbó Olódùmarè, ìwọ kéré lójú ènìyàn, bí ó tilẹ̀ jẹ́ pé ìwọ tóbi ju òkété ibòmíràn lọ, ṣùgbọ́n kinní kan ni mo fẹ́ kí o mọ̀: ìwọ kò kéré níwájú Ọlọ́run Ọba. Ìwọ kì í ṣe àgàbà gebè tí ó fi ẹ̀jẹ̀ sí inú tí ó tu ita funfun jáde, tí ó yin ènìyàn lójú tí ó bú ènìyàn lẹ́hìn, èkúté mi ọ̀wọ́n, jẹ́ kí n sọ ìtàn kékeré kan fún ọ - lẹ́jẹ́ kan, èmi àti alábòsí jọ wà nínú ẹgbẹ́, nígbà tí ó ṣe àkíyèsí pé ọkùnrin kan ń fẹ́ẹ́ ba ẹgbẹ́ jẹ́, gbogbo wa pa ẹnu pọ̀ pé kí ọkùnrin náà kúrò nínú ẹgbẹ́, àfi ìgbà tí a túká ní ibi ìpàdé tán tí alábòsí rọra yọ́ kẹ́lẹ́kẹ́lẹ́ tọ ọkùnrin náà lọ tí ó wí fún un pé òun kò ni ọwọ́ nínú èrò wa. Àsẹ̀hìnwá-àsẹ̀hìnbọ̀ gbogbo ẹgbẹ́ gbọ́, ojú sì ti alábòsí gidigidi, nígbà tí a béèrè ọ̀rọ̀ yìí, alábòsí dáhùn bí akólòló ó dàbí ẹni pé kí gbogbo wa bẹ́ ẹ lórí. Èkúté mi ọ̀wọ́n, ìwọ kò ddàbí àwọn wọ̀nyí; mo sì bẹ̀ ọ́ kí o má ṣàì fi ìwà òdodo rẹ hàn mi lónìí, kí o má ṣàì fi òótọ́-inú bá mi lò, kí o wí fún mi nísisìyí pàtó, ọ̀nà tí mo lè gbà fi yọ kúrò nínú ìhámọ́ yìí, níbi tí ìwà òmùgọ̀ gbé mi lé téńté.’bẹ́ẹ̀ ni mo sọ̀rọ̀ fún èkúté yìí òun náà sì fún mi ní èsì tí ó yẹ, ó dáhùn ó wí pé:
Ko pe pupo lehin eyi ti akute kan n rekoja, iroju ni mo si fi mo pe ekute ni, nitori ibi ti mo wa jinna si isale, ohun gbogbo si kere gidigidi. Mo ke si i, mo ni Ekute o! Oun naa si dahun, o ni, Ta ni n pe emi ekute, emi ero inu igbo, emi ero inu aginju, emi ti mo n ba aye mi kiri laaarin itakun ati igi? Emi naa si fesi mo wi pe: Emi Olowo-aye ni mo n pe o, Emi omo Akowediran, emi ode aperin, oko Ajediran, eni ti o waa se ode ninu igbo, ti iwo ba tente lori igi. Jowo ran mi lowo ekute ti n sire kiri; ko si eni ti o kere niwaju Olorun Oba afi alabosi eniyan ti o pe o ole ki o waa ja ti o lo tun lo wi fun olokko ki o waa so oko, oloko dupe ole dupe bee ni idajo alabosi di orun alakeji. Iwo ekute Igbo Olodumare, iwo kere loju eniyan, bi o tile je pe iwo tobi ju okete ibomiran lo, sugbon kinni kan ni mo fe ki o mo: iwo ko kere niwaju Olorun Oba. Iwo ki i se agaba gebe ti o fi eje si inu ti o tu ita funfun jade, ti o yin eniyan loju ti o bu eniyan lehin, ekute mi owon, je ki n so itan kekere kan fun o - leje kan, emi ati alabosi jo wa ninu egbe, nigba ti o se akiyesi pe okunrin kan n fee ba egbe je, gbogbo wa pa enu po pe ki okunrin naa kuro ninu egbe, afi igba ti a tuka ni ibi ipade tan ti alabosi rora yo kelekele to okunrin naa lo ti o wi fun un pe oun ko ni owo ninu ero wa. Asehinwa-asehinbo gbogbo egbe gbo, oju si ti alabosi gidigidi, nigba ti a beere oro yii, alabosi dahun bi akololo o dabi eni pe ki gbogbo wa be e lori. Ekute mi owon, iwo ko ddabi awon wonyi; mo si be o ki o ma sai fi iwa ododo re han mi lonii, ki o ma sai fi ooto-inu ba mi lo, ki o wi fun mi nisisiyi pato, ona ti mo le gba fi yo kuro ninu ihamo yii, nibi ti iwa omugo gbe mi le tente.’bee ni mo soro fun ekute yii oun naa si fun mi ni esi ti o ye, o dahun o wi pe: